Τα κεφτεδάκια του Βασίλη Καλλίδη τα τρώνε και τα πιο άφαγα πιτσιρίκια
Αυτά τα κεφτεδάκια ήταν best-seller στο Uberness, το cult εστιατόριο του Καλλίδη στη Λαχαναγορά. Ο σεφ μας χάρισε τη συνταγή για να τα φτιάξουμε σπίτι μας.
300 γρ. κιμάς μοσχαρίσιος, 300 γρ. κιμάς από χοιρινό λαιμό, 1 αυγό, 4 κουτ σούπας τριμμένη φρυγανιά, 2 μεγάλα ξερά κρεμμύδια, λιωμένα στον πολυκόφτη, τα φύλλα από 5-6 κλωνάρια φρέσκο δυόσμο, ψιλοκομμένα (την τελευταία στιγμή, για να μη μαυρίσουν), 2 κουτ. σούπας ξερός δυόσμος, τριμμένος (σε σουρωτηράκι) καλά, να γίνει πούδρα, 1/2 μάτσο μαϊντανός, ψιλοκομμένος, 6 κουτ. σούπας ξίδι, αρκετό ελαιόλαδο, για το τηγάνισμα, αλάτι, πιπέρι φρεσκοτριμμένο
 Για τα κεφτεδάκια του Βασίλη Καλλίδη, βάζουμε όλα τα υλικά σε ένα μπολ και τα ζυμώνουμε καλά για 5-6 λεπτά, μέχρι να γίνουν ένα πολύ καλά ομογενοποιημένο μείγμα. Σκεπάζουμε και βάζουμε για 30 λεπτά στο ψυγείο.Ρίχνουμε ελαιόλαδο σε ένα μεγάλο αντικολλητικό τηγάνι, φτάνοντας περίπου 2 εκ. από τον πυθμένα του. Το ζεσταίνουμε σε μέτρια προς δυνατή φωτιά, μέχρι να κάψει.Πλάθουμε με το μείγμα κεφτέδες μεγέθους μεγάλου καρυδιού και τους τηγανίζουμε σε δόσεις (χωρίς να τους αλευρώσουμε) στο καυτό λάδι, για 4-5 λεπτά, ρολάροντάς τους μέσα στο λάδι, μέχρι να ροδίσουν ομοιόμορφα. Τους στραγγίζουμε σε απορροφητικό χαρτί κουζίνας και τους σερβίρουμε τα κεφτεδάκια του Βασίλη Καλλίδη με δυόσμο ζεστά με τηγανητές πατάτες.
Μοσχαρίσιος κιμάς,Χοιρινός κιμάς